*Par iepirkuma procedūras*

*“Saspiestā gaisa sistēmu iekārtu apkope un remonts”*

*(ID Nr.RS/2022/8) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

*Vai pēc 24.02.2022 grozījumu veikšanas pievienotais papildus Tehniskās specifikācijas 5.pielikums tiks vērtēts kopā vai atsevišķi ar plānotajiem apkopes un remonta darbiem?*

*Jo iepriekšējā kontekstā bija runa par darbiem (apkope un remonts), bet šajā 5.pielikumā klāt ir runa par Precēm.*

Atbilde:

Paskaidrojam, ka iepirkuma procedūras nolikuma 5.pielikums tika pievienots ar mērķi informēt pretendentus par iekārtu/sistēmu, kuras paredzēts uzstādīt/nomainīt 2022.gadā, tehniskajiem parametriem. Iepirkuma procedūras nolikuma 5.pielikumā minētās iekārtas/sistēmas tiks iegādātas un uzstādītas cita iepirkuma ietvaros, līdz ar to cena par iekārtām/sistēmām, un to uzstādīšanu pretendentiem piedāvājumā nav jānorāda.

Iepirkumu komisijas priekšsēdētāja Karīna Meiberga